En 76-årig mand er blevet alvorlig kvæstet efter et færdselsuheld i Gug. Manden kom kørende ad Gugvej, da en bilist klokken 12:45 svinger ud fra en parkeringslads og rammer manden. Det oplyser, Nordjyllands Politi. Bilen kommer inde fra Rema 1000's parkeringsplads og er ført af en 75-årig kvinde fra Aalborg-området. Hun rammer motorcyklisten på siden, som derfor vælter. Den 76-årige motorcyklist, der også er fra Aalborg-området, blev med ambulance kørt på sygehuset. Han er blevet alvorligt kvæstet ved uheldet, men er ifølge Nordjyllands Politi uden for livsfare.

Referat:
En 76-årig motorcyklist blev alvorlig kvæstet ved et færdselsuheld i Gug onsdag eftermiddag.